Patentjegerne

En tidligere forsker på Det odontologiske fakultetet i Oslo hevder at et firma gikk bak hennes rygg og brukte hennes forskning som grunnlag for en patentsøknad. Forskeren klagde saken inn for Universitetets ledelse, men fikk ikke medhold. Brennpunkt spør om kontrollsystemet er godt nok, eller om det er for enkelt for private aktører å ta patent på forskningsresultater som universitetet egentlig eier. Det kan handle om store verdier.